open-index/open-wikipedia-markdown huggingface dataset:
Tukholman ja Norrköpingin valtiopäivät (1769–1770)

**Tukholman ja Norrköpingin valtiopäivät** (ruots. *riksdag tai riksdagen*) oli Tukholmassa vuoden (1769–1770) kesäkuun alusta lähtien kokoontuneet Ruotsin säätyvaltiopäivät. Istuntokausi kesti 289 päivää. Valtiopäivät avattiin Tukholmassa 22. huhtikuuta 1769 ja päätettiin Norrköpingissä 5. helmikuuta 1770.

## Valtiopäiväesitykset
Valtiopäivien aikana kahden nuoremman prinssin rakkaussuhteet saivat poliittista merkitystä. Hornin perheen tukemat Hatut lupasivat hankkia parlamentin hyväksynnän Brita Hornin ja prinssi Karlin väliselle avioliitolle vastineeksi Karlin tuesta heidän puolueelleen. Vastatoimena hatut tarjosivat von Fersenin perheelle parlamentin tukea prinssi Fredrikin ja Ulla von Fersen väliselle avioliitolle, mutta vastahakoinen von Fersenin perhe hylkäsi tämän ehdotuksen. 

Talonpoikaissäätyn puhemies Olof Håkanson kuoli meneillään olevien valtiopäivien aikana 18. marraskuuta 1769. Hänen hautajaisensa pidettiin Riddarholmin kirkossa 24. marraskuuta jonka järjesteluistä vastasi Axel von Fersen, mutta jäännökset siirrettiin seuraavan vuoden helmikuussa itse rakennettuun Lösenin kirkkoon.

Valtiopäivät päättyivät 5. helmikuuta 1770.

## Valtiopäivien puhemiehet
Kustaa III valitsi seuraavat puhujat neljälle säätyvaltiopäivät muodostaneelle säädylle:
* aatelisto: Axel von Fersen (vanhempi), valtiopäivien maamarsalkka
* papisto: Petter Filenius, arkkipiispa
* porvaristo: Engelbert Gother, Tukholman pormestari
* talonpoikaisto: Olof Håkanson, Lösenin seurakunnan alueen kylästä, Blekingestä vuoteen 1769 asti, Lars Torbiörnsson 1769–1770

## Lähteet
Magnus Reinhold Armfelt

**Magnus Reinhold Armfelt** (18. maaliskuuta 1801 Wiurilan kartano, Halikko - 29. huhtikuuta 1845 Strasbourg, Ranska) oli suomalainen kreivi ja Wiurilan kartanon omistaja. 

## Perhe
Armfeltin setä Gustaf Mauritz Armfelt adoptoi hänet vuonna 1812. Armfelt isä oli August Filip Armfelt ja äiti Johanna Fredrika Lovisa Taube. Armfeltin vaimo oli  Adelaide Gustava Aspasia Armfelt. Adelaiden isä oli kreivi Gustaf Mauritz Armfelt ja äiti oli Kuurinmaan herttuatar Wilhelmine von Sagan (1781–1839). Pariskunta sai viisi lasta: 

* August Magnus Gustaf Armfelt, kreivi, Wiurilan kartanon omistaja
* Mauritz Vilhelm Romvald Armfelt
* Gösta Philip Armfelt, kreivi, ranskan kielen lehtori Helsingin yliopistossa
* Hedvig Johanna Vilhelmina Gustava Wrede
* Carl Magnus Mauritz Armfelt, kreivi, teollisuusjohtaja, taidemesenaatti

## Ura
Armfelt valmistui ylioppilaaksi Turussa vuonna 1815. Armfelt aloitti opinnot Keisarillisessa Turun Akatemiassa ja hän oli Turun osakunnan jäsen vuonna 1815. Pian tämän jälkeen hän siirtyi armeijan palvelukseen. Hänet ylennettiin kersantiksi 1. suomalaisessa jääkärirykmentissä vuonna 1817 ja myöhemmin vänrikiksi. Hänet siirrettiin Moskovan henkikaartin rykmenttiin vuonna 1819, jossa hänet ylennettiin aliluutnantiksi ja myöhemmin luutnantiksi. Hän poistui armeijan palveluksesta kaartinalikapteenina.

Armfelt keskittyi Wiurilan kartanon kehitystyöhön. Armfelt rakennutti Wiurilan talousrakennuksen, jonka suunnitteli arkkitehti Carl Ludvig Engel. Hänen aikanaan kartanolla toimi saha, tiilitehdas, olutpanimo ja viinatehdas. 

## Katso myös
* Armfelt
* Wiurilan kartano

## Lähteet
Cologne Centurions

**Cologne Centurions** on saksalainen amerikkalaisen jalkapallon joukkue, jonka kotipaikka on Köln. Joukkue on pelannut vuodesta 2021 lähtien eurooppalaisessa ELF-sarjassa. Kaudella 2025 joukkue pelaa ELF:n läntisessä divisioonassa.

## Lähteet
Fehérvár Enthroners

**Fehérvár Enthroners** on unkarilainen amerikkalaisen jalkapallon joukkue, jonka kotipaikka on Székesfehérvár. Joukkue on pelannut vuodesta 2023 lähtien eurooppalaisessa ELF-sarjassa. Kaudella 2025 joukkue pelaa ELF:n itäisessä divisioonassa.

## Lähteet
Raiders Tirol

**Raiders Tirol** on itävaltalainen amerikkalaisen jalkapallon joukkue, jonka kotipaikka on Innsbruck. Joukkue on pelannut vuodesta 2022 lähtien eurooppalaisessa ELF-sarjassa. Kaudella 2025 joukkue pelaa ELF:n eteläisessä divisioonassa.

## Lähteet
Elisa Senß

**Elisa Senß** (s. 1. lokakuuta 1997 Oldenburg) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa heinäkuun 11. päivään 2025 mennessä 23 maaottelua ja tehnyt niissä kaksi maalia.

Senß pelasi naisten maajoukkueessa ensimmäisen kerran joulukuussa 2023 Tanskaa vastaan. Hän saavutti Pariisin kesäolympialaisissa 2024 pronssia ja tuli viidessä ottelussa vaihdosta kentälle. Vain pronssiottelussa hän ei pelannut. Hän teki maalin alkulohko-ottelussa Sambiaa vastaan. Hän teki toisen maaottelumaalinsa huhtikuussa 2025 Kansojen liigan ottelussa Skotlantia vastaan.

Senß edusti SV Meppenin junioreita ja 2. Bundesliigassa pelaavaa edustusjoukkuetta vuoteen 2019 saakka. Tämän jälkeen hän on Bundesliigassa edustanut SGS Esseniä kausina 2019–2022, Bayer Leverkusenia kausina 2022–2024 ja Eintracht Frankfurtia kesästä 2024 alkaen. Hän on pelannut Bundesliigassa kesään 2025 mennessä 126 ottelua ja tehnyt niissä kahdeksan maalia.

## Lähteet

## Aiheesta muualla
Nordic Storm

**Nordic Storm** on tanskalainen amerikkalaisen jalkapallon joukkue, jonka kotipaikka on Kööpenhamina. Joukkue on pelannut vuodesta 2025 lähtien eurooppalaisessa ELF-sarjassa. Kaudella 2025 joukkue pelaa ELF:n pohjoisessa divisioonassa.

## Lähteet

## Aiheesta muualla
* Joukkueen verkkosivusto
Stubbekøbing

**Stubbekøbing** on taajama Guldborgsundin kunnassa Tanskassa. Taajamassa oli 2&nbsp;214 asukasta vuoden 2025 alussa.

Vuoteen 2007 Stubbekøbing oli samannimisen kunnan hallinnollinen keskus.
## Väestökehitys

## Kuvia

Stubbekøbing - Møllegade.jpg|Katunäkymää
StubbekøbingSkole.jpg|Koulu
StubbekøbingMCRadiomuseum.jpg|Moottoripyörä- ja radiomuseo
Stubbekøbing Kirke.jpg|Kirkko


## Tunnettuja henkilöitä
* Hans Egede (1686–1758), lähetyssaarnaaja

## Lähteet

## Aiheesta muualla
Sarai Linder

**Sarai Linder** (s. 26. lokakuuta 1999 Sinsheim) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa heinäkuun 11. päivään 2025 mennessä 27 maaottelua ja tehnyt niissä yhden maalin.

Linder pelasi naisten maajoukkueessa ensimmäisen kerran huhtikuussa 2023 ystävyysottelussa Brasiliaa vastaan. Hän saavutti Pariisin kesäolympialaisissa 2024 pronssia ja pelasi täydet minuutit yhdessä alkulohko-ottelussa ja pronssiottelussa. Hän teki ensimmäisen maaottelumaalinsa toukokuussa 2025 Kansojen liigan ottelussa Alankomaita vastaan.

Linder voitti alle 17-vuotiaiden Euroopan-mestaruuden vuonna 2016.

Linder on edustanut Saksan Bundesliigassa kesään 2024 saakka Hoffenheimia ja sen jälkeen Wolfsburgia. Hän on pelannut Bundesliigassa kesään 2025 mennessä 129 ottelua ja tehnyt niissä kuusi maalia. Kauden 2020–2021 hän vietti Yhdysvalloissa Keski-Floridan yliopiston Knights-joukkueessa.

## Lähteet

## Aiheesta muualla
Fyens Stiftstidende

**Fyens Stiftstidende** on tanskalainen Odensessa ilmestyvä sanomalehti. Se on perustettu vuonna 1772, ilmestyy päivittäin ja on linjaltaan sitoutumattoman porvarillinen.
## Lähteet

## Aiheesta muualla
* Lehden verkkosivut
Fyns Amts Avis

**Fyns Amts Avis** on tanskalainen alueellinen sanomalehti, jonka päätoimitus on Svendborgissa. Se on perustettu vuonna 1863 ja ilmestyy päivittäin.
## Lähteet

## Aiheesta muualla
* Lehden verkkosivut
Tuvalun parlamentti

**Tuvalun parlamentti** () on Tuvalun yksikamarinen lainsäädännöllinen elin, joka koostuu 16 vaaleilla valitusta edustajasta. Vaalit pidetään viimeistään neljän vuoden väleinja edustajat valitaan enemmistövaalitavalla.

Helmikuussa 2024 parlamentin puhemieheksi valittiin Iakoba Italeli.

Edustajaksi valittavan henkilön tulee täyttää seuraavat ehdot:

* Tuvalun kansalainen
* väh. 21-vuotias
* asuu maassa ja osallistuu kotisaarensa julkiseen elämään
* omistaa maata 

Parlamentissa ei ole kiintiöpaikkoja esim. naisille tai nuorille. Poliittisia puolueita ei virallisesti ole, vaan äänestyspäätös tehdään pitkälti perhe- tai ystävyyssuhteiden perusteella.

## Lähteet
Helsingør Dagblad

**Helsingør Dagblad** on tanskalainen Helsingørissä ilmestyvä sanomalehti. Se on perustettu vuonna 1867, on linjaltaan sitoutumaton ja ilmestyy päivittäin.
## Lähteet

## Aiheesta muualla
* Lehden verkkosivut
The Parisian Woman

**The Parisian Woman** on yhdysvaltalaisen Beau Willimonin kirjoittama näytelmä, joka sai kantaesityksensä vuonna 2013. Sen inspiraationa on toiminut ranskalaisen Henry Becquen näytelmä *La Parisienne* vuodelta 1885.

Näytelmän esityksen kesto on 90 minuuttia ilman väliaikaa.

## Juoni

Näytelmä sijoittuu nykyajan Washingtoniin, missä vain vaikutusvaltaisilla ystävillä on merkitystä. Se kertoo hurmaavasta ja terävä-älyisestä seurapiirihenkilöstä Chloesta, jonka on opittava hyväksymään politiikka, menneisyytensä, avioliittonsa sekä epävarma tulevaisuus.

### Henkilöhahmot

* Chloe
* Peter
* Tom
* Jeanette
* Rebecca

## Esityshistoria

### Kantaesitys

Näytelmä sai kantaesityksensä South Coast Repertory -teatterissa Costa Mesassa, Kaliforniassa, 14. huhtikuuta 2013. Ohjauksesta vastasi Pam MacKinnon, ja rooleissa esiintyivät Dana Delany (Chloe), Steven Culp (Peter), Steven Weber (Tom), Linda Gehringer (Jeanette) ja Rebecca Mozo (Rebecca). Viimeinen esitys oli 5. toukokuuta 2013.

### Broadway

Näytelmä tuotettiin Broadwaylla Hudson Theatressa New Yorkissa vuonna 2017. Tällä kertaa juoni sijoittui vuoden 2016 presidentinvaalien jälkeiseen aikaan. Pam MacKinnon jatkoi ohjaajana, mutta näyttelijäkaarti vaihtui. Rooleissa esiintyivät Uma Thurman (Chloe), Marton Csokas (Peter), Josh Lucas (Tom), Blair Brown (Jeanette) ja Phillipa Soo (Rebecca). Esinäytökset alkoivat 9. marraskuuta, ja virallinen ensi-ilta oli 30. marraskuuta. Viimeinen esitys oli 11. maaliskuuta 2018, jolloin näytelmää oli esitetty yhteensä 141 kertaa, esinäytökset mukaan lukien. Se tuotti 9,8 miljoonan dollarin lipputulot ja keräsi 110 665 katsojaa.

## Lähteet

## Kirjallisuutta

* 

## Aiheesta muualla

* ''The Parisian Woman'' Internet Broadway Databasessa
Energia Uudessa-Seelannissa

**Energia Uudessa-Seelannissa** käsittelee  energiantuotantoa ja energiankulutusta Uudessa-Seelannissa.  

Uudella-Seelannilla on monipuolinen valikoima eri energianlähteitä, kuten vesivoiman ja geotermisen energian tuotantoa. Maalla on jo vähäpäästöinen sähköjärjestelmä, jossa yli 80 % sähköstä on peräisin uusiutuvista lähteistä. Keskeisenä haasteena on muiden loppukäyttösektoreiden hiilidioksidipäästöjen vähentäminen puhtaan energian avulla ja uusiin teknologioihin kohdistuvien investointien tukeminen, jotta päästöt vähenisivät merkittävästi kaikilla sektoreilla. Erityisesti liikennesektori on vastuussa suurimmasta päästöjen osuudesta ja on lähes kokonaan riippuvainen öljystä. Myös teollisuus on erittäin riippuvainen fossiilisista polttoaineista.

## Energiantuotanto
Uuden-Seelannin energiankulutus vuonna 2023 jakaantui eri lähteiden kesken seuraavasti:
* öljy: 34&nbsp;%
* tuulivoima, aurinko ja vastaavat: 28&nbsp;%
* maakaasu: 17&nbsp;%
* vesivoima: 12&nbsp;%
* kivihiili: 4,5&nbsp;% 

Uuden-Seelannin sähköntuotanto jakautui vuonna 2022 eri lähteiden kesken seuraavasti:
* vesivoima: 60&nbsp;% kokonaiskapasiteetista
* geoterminen energia: 18&nbsp;%
* fossiiliset polttoaineet: 12&nbsp;%  
* tuulivoima: 8&nbsp;%
* biomassan ja jätteiden poltto: 1,5&nbsp;%
* aurinkovoima 0.8&nbsp;%

## Energiankulutus
Energiankulutus asukasta kohti vuonna 2022 oli 121 miljoonaa BTU:ta, maailmassa 33:nneksi suurinta.

Vuonna 2022 loppukäyttäjistä suurin ryhmä oli liikenne (37&nbsp;%), toisena teollisuus (27&nbsp;%). Kotitalouksien energiankäytön osuus oli 12&nbsp;%.

## Lähteet
Carlotta Wamser

**Carlotta Wamser** (s. 1. marraskuuta 2003 Herford) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa heinäkuun 11. päivään 2025 mennessä neljä maaottelua.

Wamser pelasi naisten maajoukkueessa ensimmäisen kerran Kansojen liigan otteluissa Alankomaita vastaan toukokuussa 2025 ja Itävaltaa vastaan kesäkuussa 2025. Hän lähti kahden maaottelun kokemuksella EM-kilpailuihin 2025.

Wamser voitti alle 17-vuotiaiden Euroopan-mestaruuden vuonna 2019.

Wamser on edustanut Saksan Bundesliigassa SGS Esseniä, Eintracht Frankfurtia ja lainasopimuksella 1. FC Kölniä. Hän on pelannut Bundesliigassa kesään 2025 mennessä 101 ottelua ja tehnyt niissä 14 maalia. Hän siirtyi kesällä 2025 Bayer Leverkuseniin.

## Lähteet

## Aiheesta muualla
Pia Young Vik

**Pia Young Vik** (s. 2003) on norjalainen suunnistaja. MM-kilpailuissa hän on saavuttanut hopeaa viestissä Kuopion MM-kilpailuissa 2025. Henkilökohtaisilla matkoilla matkoilla hänen paras saavutuksensa on pitkän matkan 12:s sija samalta vuodelta.

EM-kilpailuissa Belgiassa 2025 hän voitti sprintin ja oli pudotussprintissä toinen.

Nuorten MM-kilpailuista hän on saavuttanut yhden maailmanmestaruuden, kaksi hopeaa ja kolme pronssia.

## Lähteet
Suga (EP)

**Suga** on yhdysvaltalaisen räppäri Megan Thee Stallionin kolmas EP-levy, joka julkaistiin 6. maaliskuuta 2020. Levyllä vierailee Kehlani ja Gunna. Megan suunnitteli levyn olevan hänen esikoisalbumi, mutta julkaisi sen EP:nä.

EP-levyltä julkaistiin kolme singleä, ”B.I.T.C.H.”, ”Captain Hook” ja  ”Savage”, jonka remix Beyoncén kanssa saavutti Yhdysvaltain Billboard Hot 100 -listan ykkössijan. Levy ylsi Yhdysvaltain Billboard 200 -listan sijalle 7.

## Kappaleet

* Kaikkien kappaleiden tekijöiksi on merkitty Megan Thee Stallion ja OG Ron C *Suga (ChopNotSlop Remix)* -versiolla.
* ”B.I.T.C.H.” sisältää sanoituksia Tupac Shakurin kappaleesta ”Rather Be Ya Nigga” (1996), jonka on kirjoittanut Tupac Shakur ja Douglass Rasheed.

## Lähteet
Upper Hutt

**Upper Hutt** (maoriksi: *Te Awa Kairangi ki Uta*) on kaupunki Uuden-Seelannin Wellingtonin alueella ja yksi neljästä Wellingtonin metropolialueeseen kuuluvasta kaupungista.

## Historia
Upper Hutt sijaitsee alueella, joka tunnettiin alunperin nimellä Orongomai. Alueen joen nimi oli Heretaunga. Alueen ensimmäiset asukkaat olivat Ngāi Tara -heimon māorit. Ennen vuotta 1840 aluetta hallitsivat useat muut iwi-heimot ja siirtolaisten saapuessa se kuului Te Āti Awa -heimon alueeseen.

Orongomai Marae sijaitsee nykyisen kaupungin keskustan eteläpuolella.

Vuonna 1839 englantilainen siirtolaisorganisaatio, The New Zealand Company, osti maori-päälliköiltä noin 160 000 eekkeriä maata Wellingtonin alueelta, mukaan lukien Upper Huttin seudun. Huttin laakso sai nimensä yhden yhtiön perustajan mukaan. New Zealand Companyn ja myöhemmin Crownin, toimet alkuperäiskansojen kanssa olivat puutteellisia: kaikki heimot, joilla oli maaoikeuksia, eivät osallistuneet sopimuksiin. Tämä johti kiistoihin ja aseellisiin yhteenottoihin vuonna 1846, jolloin kuvernööri George Greyn joukot taistelivat maorien kanssa. Mukana olivat mm. Te Rauparaha, Te Rangihaeata, Te Mamaku sekä heimot Ngāti Toa, Ngāti Rangatahi, Ngāti Tama ja Ngāti Hāua-te-rangi.

Richard Barton, joka asettui Trenthamiin vuonna 1841, oli alueen ensimmäinen eurooppalainen asukas. Nykyään hänen asuinalueensa tunnetaan Trentham Memorial Parkina. Barton jakoi maansa ja varasi suuren osan puistoalueeksi. James Brown asettui alueelle, josta myöhemmin tuli Upper Huttin keskusta, vuonna 1848.

Asukkaat jakoivat maan 100 eekkerin lohkoihin ja alkoivat raivata metsää pelloiksi. Sahoilla kaadettiin isoja puita, kuten totaraa ja aluskasvillisuus poltettiin.

Vuonna 1860, Uuden-Seelannin sotien aikaan, alueelle rakennettiin Upper Hutt Blockhouse. Huolestuneina levottomuuksista Taranakissa ja aseistautuneiden maorien näkemisestä, asukkaat vaativat linnoituksia sekä Upperiin että Lower Huttiin. Hallitus ja armeija rakensivat kaksi varustusta, mutta eivät koskaan joutuneet taistelukäyttöön.

Rautatie Wellingtonista saapui Upper Huttiin 1. helmikuuta 1876 ja se jatkettiin Kaitokeen 1878. Rata jatkui yli Remutaka-vuoriston Featherstoniin ja Fell-juna aloitti liikenteen 12. lokakuuta 1878.

Vuonna 1914 alueella oli oma vesihuolto ja Birchville Damin valmistuminen vuonna 1930 lisäsi kapasiteettia. Samana vuonna, 28. maaliskuuta, Benge and Pratt - myymälässä syttyi tulipalo, jossa tapahtui räjähdys. Kahdeksan paloa sammuttanutta vapaaehtoista kuoli ja rakennus tuhoitui.

## Lähteet
918 Itha

**918 Itha (A919 QD)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,32 astronomisen yksikön ja etäisimmillään 3,41 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
1131 Porzia

**1131 Porzia (1929 RO)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, jossa se on lähimmillään 1,59 astronomisen yksikön päässä ja etäisimmillään 2,87 astronomisen yksikön päässä Auringosta. Kirkkauden ja valon heijastamisen perusteella asteroidi on läpimitaltaan todennäköisesti  &ndash; . Asteroidin pyörähtämisaika akselinsa ympäri on .

## Lähteet
4709 Ennomos

**4709 Ennomos (1988 TU2)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään  astronomisen yksikön päässä Auringosta ja etäisimmillään  astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 

Asteroidi on nimetty mytologian hahmon Ennomoksen mukaan.

## Lähteet
(90265) 2003 CL5

**(90265) 2003 CL5** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 1,77 astronomisen yksikön ja etäisimmillään 2,70 astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on .

Asteroidi kuuluu Datura-ryhmään. Asteroidi kuuluu ryhmän suurimpiin kappaleisiin ja sillä on verrattain hidas pyörähdysaika ryhmän muihin kappaleisiin nähden, joka viittaa kappaleen pitkänomaiseen muotoon.

## Lähteet
Eteläterritoriot

**Eteläterritoriot** () oli Ranskan hallintoalue Algerian Saharassa vuosina 1902–1957.

Ranskan armeija eteni nykyisen Algerian Saharan pohjoisosaan 1800-luvun puolivälin jälkeen. Biskra vallattiin vuonna 1844, Laghouat 1852, Ouargla 1854, El-Goléa 1873 ja Mzabin laakso 1882. Eteläiset Ahaggarin ja Tassili n’Ajjerin vuoristoalueet sekä Tidikeltin, Touatin ja Gouraran keitaat joutuivat Ranskan alaisuuteen 1900-luvun alussa. Djanet antautui vasta vuonna 1913 ja Tindouf miehitettiin vuonna 1934.

Ranskalaiset muodostivat vuonna 1902 Eteläterritorioiden hallintoalueen, joka asetettiin Algerian kenraalikuvernöörin alaisuuteen. Alue jaettiin vuonna 1905 sotilaskomentajien johtamiin Aïn Sefran, Ghardaïan, Touggourtin ja Saharan keitaiden (*Oases*) territorioihin, jotka oli edelleen jaettu piireihin ja pienempiin yksiköihin. Eteläterritorioiden ja Ranskan muiden alueiden rajat määriteltiin vuosina 1905 ja 1909.

Eteläterritorioiden yhteispinta-ala oli 1&nbsp;981&nbsp;750 neliökilometriä ja siellä oli 370&nbsp;709 asukasta vuonna 1905. Vuonna 1939 asukkaita oli 550&nbsp;000, joista noin 4&nbsp;500 oli eurooppalaisia. Alueen strateginen merkitys kasvoi 1950-luvulla. Siellä tehtiin 1940-luvulta lähtien ohjus- ja avaruuskokeita, ja vuonna 1960 Regganessa räjäytettiin Ranskan ensimmäinen ydinpommi. Algerian itsenäistyessä vuonna 1962 sovittiin Ranskan sotilastukikohtien säilymisestä viiden vuoden ajan.

Alueen hallinto järjestettiin uudelleen vuonna 1957, jolloin se jaettiin Keitaiden (keskuspaikka Ouargla) ja Saouran (Colomb-Béchar) departementteihin. Atlasvuoristossa sijaitsevat pohjoisimmat paikkakunnat liitettiin samalla muihin Algerian departementteihin.

## Lähteet
Bravado

**Bravado** on uusiseelantilaisen laulaja-lauluntekijä Lorden kappale vuodelta 2012. Sen ovat säveltäneet Lorde ja Joel Little. Little toimi sen tuottajana. Se julkaistiin promosinglenä EP:ltä *[[The Love Club EP]]*.

## Tuotanto
Lorde sävelsi kappaleen uusiseelantilaisen tuottajan ja muusikon Joel Littlen kanssa alkuvuodesta 2012. Lorde oli kappaletta tehdessään 15-vuotias. ”Bravado” on yksi hänen ensimmäisiä sävellyksiään. Hän kirjoitti kappaleen sanoitukset koulun lomalla ja työsti sen jälkeen kappaletta Littlen kanssa. Kappale levytettiin Littlen Golden Age -studiolla Aucklandissa. Little vastasi kappaleen tuotannosta ja säestyksestä.

”Bravado” kertoo itsevarmuuden keräämisestä. Sen sanoma on, että itsevarmuutta esittämällä voi tulla oikeasti itsevarmaksi. Lorde on sanonut, että kappale on hänelle henkilökohtainen, sillä introverttinä ihmisenä hän oli aluksi kokenut esillä olemisen hankalaksi. Hän oli saanut idean kappaleeseen Kanye Westin kappaleen ”Dark Fantasy” kohdasta ”We found bravery in my bravado” (suom. ”löysimme rohkeutta mahtailustani”). Kappale on tyyliltään electropop- ja kamaripopmusiikkia.

## Julkaisu ja vastaanotto
Kappale julkaistiin Lorden ensimmäisellä EP:llä *[[The Love Club EP]]* 21. marraskuuta 2012. Lorde julkaisi EP:n alun perin omakustanteena SoundCloud-palvelussa, jossa kappaleet olivat ladattavissa ja kuunneltavissa ilmaiseksi. Universal Music New Zealand julkaisi sen kaupallisesti 8. maaliskuuta 2013. EP:lle lisättiin iTunesin bonusraidaksi ”Bravado”-kappaleen remix ”Bravado (Fffrrannno Remix)”. 

”Bravado” julkaistiin digitaalisena promosinglenä Euroopassa ja Intiassa 6. syyskuuta 2013. Kappale lisättiin bonusraidaksi Lorden esikoisalbumin *[[Pure Heroine]]* laajennetulle painokselle. Albumin Japanin painos sisältää molemmat versiot kappaleesta. Kappale on mukana lisäksi B-puolena Lorden CD-singlellä ”Royals” ja digitaalisella EP:llä *[[Tennis Court]]*.

”Bravado” nousi Uudessa-Seelannissa kotimaisten singlejen listan sijalle 5. Se on myynyt Uudessa-Seelannissa kultalevyn verran. Kappale oli Yhdysvalloissa rock- ja alternative-listan sijalla 29.

Kappale sai hyviä arvioita musiikkikriitikoilta. *The New Zealand Herald* kirjoitti sen olevan parempi kuin Lorden hittisingle ”Royals”. *[[Billboard]]* kommentoi kappaleen olevan ”ilahduttavan aavemainen”. *[[Rolling Stone]]* listasi kappaleen yhdeksi Lorden parhaista vuonna 2025 ja kirjoitti kappaleessa olevan kaikkea, missä Lorde on hyvä.

## Singlen kappaleet

## Kokoonpano
* Lorde – laulu
* Joel Little – instrumentit, tuotanto, äänitys, miksaus
* Stuart Hawkes – masterointi

* Fffrrannno – tuotanto, remixin tekijä (Fffrrannno Remix)

## Listasijoitukset

## Myyntipalkinnot

## Lähteet

## Aiheesta muualla
* Alkuperäinen kappale YouTubessa
* Remix YouTubessa
Labubu

**Labubu** () on fiktiivinen hahmo ja siihen perustuva pehmolelu- ja figuurisarja, jota myy kiinalainen Pop Mart -ketju. Hahmon on suunnitellut hongkongilais-belgialainen Kasing Lung. Erityisen suosittuja ovat Labubu-laukkukorut ja avaimenperät.

## Hahmo
Labubun nimi ei tarkoita mitään. Hongkongilais-belgialainen Kasing Lung suunnitteli hahmon alun perin *The Monsters* -nimistä kirjasarjaansa varten. Lung rakastui nuorena pohjoismaisiin satuihin, erityisesti kertomuksiin tontuista. Hahmo on saanut inspiraatiota tästä kansanperinteestä.

Labubulla on terävät korvat, suuret silmät ja virne, joka paljastaa yhdeksän hammasta. Labubu on ”hyväsydäminen ja haluaa aina auttaa, mutta usein vahingossa saavuttaa päinvastaisen”. Labubu-brändillä on Labubun lisäksi myös muita hahmoja.

## Myynti ja suosion kasvu

Pian *The Monsters* -kirjasarjan ilmestymisen jälkeen Lung julkaisi hahmoista lelusarjan. Niiden suosio räjähti kuitenkin vasta sen jälkeen, kun Lung aloitti yhteistyön kiinalaisen Pop Mart -ketjun kanssa vuonna 2019.

Pop Mart myy kaiken kokoisia Labubu-figuureja ja pehmoleluja, joita on yli 300 erilaista. Kaikkein suosituimpia Labubuja myydään niin sanotuissa mysteeripaketeissa, joista ei tiedä etukäteen, millaisen lelun ostaja saa. Labubuista on liikkellä myös väärennöksiä, joita kutsutaan Lafufuiksi.

Labubujen suosio alkoi kasvaa vuoden 2022 lopulla. Suosion on sanottu räjähtäneen erityisesti sen myötä, kun Blackpink-yhtyeestä tunnettu Lisa Manobal kertoi keräävänsä Labubuja. Labubu nähtiin keväällä 2024 roikkumassa myös laulaja-lauluntekijä Rihannan laukusta.

Labubuja yksinoikeudella myyvän Pop Martin liikevoitto oli kesäkuussa 2025 liki kolminkertaistunut vuoden sisällä. Myynti manner-Kiinan ulkopuolelta muodosti lähes 40 prosenttia Pop Martin kokonaisliikevaihdosta vuonna 2024. Suomessa Labubut nousivat suureen suosioon kesällä 2025.

## Lähteet
Adolf Wilhelm Westerlund

**Adolf Wilhelm Westerlund** (21. joulukuuta 1852 Kemiö – 10. heinäkuuta 1930 Turku) oli suomalainen juristi ja kanslianeuvos.

Westerlundin vanhemmat olivat talollinen Adolf Westerlund ja Augusta Charlotta Strömberg. Westerlund pääsi ylioppilaaksi 1875 Turun ruotsalaisesta lyseosta ja suoritti Helsingin yliopistossa tuomarintutkinnon ja kameraalitutkinnon 1881. Hän sai varatuomarin arvon 1885.

Westerlund oli Turun hovioikeudessa varakanneviskaalina vuodesta 1904. Hänet erotettiin lakkautuspalkalle 1907 mutta hän toimi uudelleen Turun hovioikeudessa viskaalina 1919–1926. Westerlund sai kanslianeuvoksen arvon 1923. Hän julkaisi joukon elämäkerrallisia ja genealogisia kirjoituksia.

Westerlund oli naimisissa vuodesta 1885 Alma Alexandra Abtin kanssa.

## Julkaisuja
Nimellä *A. W. Westerlund*:
* *Finlands jurister år 1898: biografiska anteckningar*. G. W. Wilén, Åbo 1898
* *Finlands jurister: biografiska antecknigar*.  Åbo Tryckeri och Tidnings Aktiebolag, Åbo 1909
* *Åbo hovrätts presidenter, ledamöter och tjänstemän 1623-1923: biografiska och genealogiska anteckningar*, osat 1-2. Åbo 1923, suomeksi nimellä *Turun hovioikeuden presidentit, jäsenet ja virkamiehet. 1623-1923: elämäkerrallisia ja sukuhistoriallisia muistiinpanoja*, osat 1-2, koonnut A. W. Westerlund. Turku 1923

## Lähteet
Väinö Niilo-Rämä

**Väinö Armas Niilo-Rämä** (5. joulukuuta 1907 Voikkaa – 4. lokakuuta 2001) oli suomalainen kommunisti ja desantti.

Voikkaalta kotoisin ollut Väinö Niilo-Rämä liittyi jo nuorena Suomen Kommunistiseen Puolueeseen ja toimi siellä aktiivisesti. Jatkosodan aikana hän loikkasi Pärmin pataljoonasta muutaman muun miehen kanssa Neuvostoliiton puolelle. Hänet pudotettiin laskuvarjolla suomalaisen sotilaan asussa takaisin Suomeen koulutettuna sähkötystaitoisena desanttina huhtikuussa 1943. Niilo-Rämän pudotuspaikka oli Valkealassa, josta hän siirtyi kotitaloonsa Voikkaalle piileskellen sitten siellä. Hänellä oli mukanaan amerikkalainen sähkötysradio Tensor, jolla hän viestitti Neuvostoliittoon tietoja sodan loppuun saakka jäämättä toiminnasta kiinni. Sodan jälkeen Niilo-Rämä toimi punaisen Valpon asiamiehenä.

## Lähteet

## Kirjallisuutta
*
Alice Sombath

**Alice Dauphine Sombath** (s. 16. lokakuuta 2003 Charenton-le-Pont) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa 12. heinäkuuta 2025 mennessä kuusi ottelua tekemättä maaleja.

Sombath siirtyi Paris Saint-Germainin junioreista Olympique Lyonnais'hen vuonna 2020. Hän on pelannut kaudesta 2021–2022 alkaen Première Liguessä 56 ottelua ja tehnyt niissä kaksi maalia. Hän pelasi Lyonin voittamassa kauden 2021–2022 Mestarien liigassa kaksi alkulohko-ottelua. Kesään 2025 mennessä hän on pelannut 15 Mestarien liigan ottelua.

Sombath pelasi useissa Ranskan nuorisomaajoukkueissa. Hän edusti Ranskaa alle 20-vuotiaiden MM-kilpailuissa 2022. Hän pelasi ensimmäisen aikuisten maaottelunsa marraskuussa 2024 ystävyysottelussa Nigeriaa vastaan. Hän lähti neljän maaottelun kokemuksella EM-kilpailuihin 2025.

Sombathin vanhemmat ovat lähtöisin Thaimaasta.

## Lähteet
Mozart (kuunari)

**Mozart** oli nelimastoinen teräsbarkentiini (kuunari), joka laskettiin vesille vuonna 1904 ja romutettiin vuonna 1935.

Laiva rakennettiin Grangemouth & Greenockin telakalla Port Glasgowssa Skotlannissa 1903-1904. Sen vetoisuus oli 1&nbsp;985,24 bruttorekisteritonnia ja kantavuus 3&nbsp;300 kuollutpainotonnia. Laiva saattoi ottaa 900 standarttin puutavaralastin, 3&nbsp;245 tonnin kivihiililastin tai 3&nbsp;275 tonnin vehnälastin. Laivan pituus oli 87,95/79,05 metriä, leveys 12,26 metriä ja syväys 7,29 metriä. Laiva rakennettiin alunperin hampurilaiselle A.C. de Freitas & Co-varustamolle kadettien koululaivaksi. Miehistöä oli 28 henkeä, joista 12 kadetteja. Neitsytmatkansa laiva teki Newportista Callaoon huhtikuun ja heinäkuun 1904 välillä.

Vuonna 1911 laivan osti hampurilainen varustamo Schlüter & Maack. Ensimmäisen maailmansodan aikana laiva makasi Chilessä. Vuonna 1921 suomalainen merikapteeni, laivanvarustaja Hugo Lundqvist (1878-1936) kumppaneineen osti laivan Suomeen Ranskan valtiolta 4&nbsp;040 punnan hinnasta. Laiva kuljetti vuosina 1922-1935 puutavaraa, väripuuta, kivihiiltä ja vehnää. Vuonna 1929 laiva purjehti 3&nbsp;224 tonnin vehnälastissa Australian Port Lincolnista Queenstowniin 119 päivässä. 

Viimeisen matkansa Mozart teki 3&nbsp;238 tonnin vehnälastissa Australian Port Lincolnista Falmouthin kautta Belfastiin vuonna 1935. Sen jälkeen laiva myytiin elokuussa 1935 romutettavaksi Skotlannissa 2&nbsp;300 punnan hinnasta ja miehistö sai ulosmaksun 8. elokuuta 1935. Laivasta tehty pienoismalli on esillä Ahvenanmaan merenkulkumuseossa.

Mozartin sisarlaiva oli teräsbarkentiini Beethoven, joka laskettiin vesille joulukuussa 1903.

## Lähteet

## Aiheesta muualla
* Merien valkeat kyntäjät. Kuvia kuunari "Mozartin" ennätysmatkalta Australiasta Englantiin, Aamulehti, 13.07.1930, nro 184, s. 14, Kansalliskirjaston digitaaliset aineistot
Steelbound

**Steelbound** on Battle Beastin seitsemäs studioalbumi. Albumi julkaistiin Nuclear Blastin kautta 17. lokakuuta 2025. Albumilta on julkaistu singlenä kappaleet "Last Goodbye", "Steelbound" "Here We Are", ja "Angel of Midnight.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Noora Louhimo – laulu
* Eero Sipilä – basso
* Joona Björkroth – kitara
* Juuso Soinio – kitara
* Janne Björkroth – koskettimet
* Pyry Vikki – rummut

## Arvostelu
* Inferno: 
* Kaaoszine: 
* Soundi: 

## Lähteet
Élisa De Almeida

**Élisa De Almeida** (s. 11. tammikuuta 1998 Châtenay-Malabry) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa 12. heinäkuuta 2025 mennessä 45 ottelua ja tehnyt niissä viisi maalia.

De Almeida on edustanut Ranskan Première Liguessä Paris FC:tä (entinen FCF Juvisy), kausina 2019–2021 Montpellieriä ja kaudesta 2021–2022 alkaen Paris Saint-Germainia. Hän on pelannut kesään 2025 mennessä Première Liguessä 131 ottelua ja tehnyt niissä viisi maalia.

De Almeida pelasi useissa Ranskan nuorisomaajoukkueissa. Hän edusti Ranskaa alle 17-vuotiaiden EM-kilpailuissa 2015, alle 19-vuotiaiden EM-kilpailuissa 2016 Ranskan voittaessa mestaruuden, alle 19-vuotiaiden EM-kilpailuissa 2017 Ranskan saavuttaessa hopeaa ja alle 20-vuotiaiden MM-kilpailuissa 2018. Hän pelasi ensimmäisen aikuisten maaottelunsa lokakuussa 2019 ystävyysottelussa Islantia vastaan. Hän pelasi MM-kilpailuissa 2023 joukkueensa kolme viimeistä ottelua avauskokoonpanossa ja Pariisin kesäolympialaisissa 2024 joukkueensa kaikki kolme ottelua avauskokoonpanossa. Hän kuuluu Ranskan joukkueeseen myös EM-kilpailuissa 2025.

## Lähteet
Iroijlaplap

**Irojilaplap** on marshallinsaarelaisen suurpäällikön titteli. Suurpäällikkö vastaa Länsimaissa kuta kuinkin kuningasta, jonka päätöksiä ei kyseenalaisteta. Joillain atolleilla ja saarilla on oma iroijlaplapinsa kun taas toiset atollit ja saaret on niputettu yhdeksi alueeksi. Marshallinsaarten perustuslain mukaan maassa tulee olla erillinen Iroj-neuvosto, joka koostuu suurpäälliköistä ja jonka tehtävä on mm. kommentoida maan parlamentin tekemiä aloitteita.

Uuden irojilaplapin kruunajaistilaisuus tunnetaan nimellä *kailoojoj*. Tilaisuus on koko päällikön vastuulla olevaan alueen kattava juhla, johon osallistuvat usein myös poliitikot ja muut suurpäälliköt. Heinäkuussa 2022 pidetyt Michael Kabua, Kwajaleinin irojilaplap, kruunajaiset olivat ensimmäiset 50 vuoteen.

Joitakin tunnettuja irojilaplapeja:

* Christopher Loeak (Ailinglaplap; 2021–)
* Jurelang Zedkaia (Majuro, Arno ja Mili; 2010–2015)
* Dretin Jokdru (Bikini-atolli; 1997–2006)

## Lähteet
Örebron valtiopäivät 1810

**Örebron valtiopäivät** (ruots. *riksdag tai riksdagen*) oli Ruotsin säätyvaltiopäivien istuntokausi, joka avattiin Örebrossa 30. heinäkuuta 1810 ja joka päättyi 13. marraskuuta 1810. Istuntokausi kesti 106 päivää.

Valtiopäivät olivat ensimmäiset, jotka kutsuttiin koolle uuden kruununperillisen valinnan yhteydessä. (Ensimmäiset vuonna 1809 koolle kutsutut valtiopäivät kestivät kuitenkin vuoden 1810 alkuun asti. Nämä valtiopäivät olivat jo toiset vuoden sisällä järjestetyistä valtiopäivistä).

## Valtiopävien taustahistoria
Lähteet:

Kruununprinssi Karl Augustin kuoltua aivohalvaukseen Ruotsilla ei ollut kruununperillistä 61-vuotiaan ja lapsettoman Kaarle XIII:n jälkeen . Ehdokkaita oli useita, heidän joukossaan Karl Augustin vanhempi veli Fredrik Christian ja Kustaa IV Adolfin poika, prinssi Kustaa. Myös Tanskan kuningas Fredrik VI: llä oli tavoitteita tulla Ruotsin kuninkaaksi yrittäessään luoda uudelleen yhtenäisen Skandinavian. 29-vuotias luutnantti Carl Otto Mörner matkusti omasta aloitteestaan Pariisiin osittain suostutellakseen Pontecorvon prinssin, kenttämarsalkka Jean Baptiste Bernadotten, asettumaan ehdolle kruununperijäksi ja osittain saadakseen keisari Napoleonin hyväksynnän tälle.

## Valtiopäiväesitykset

Fersenin murha oli tehnyt hallituksesta haluttoman järjestämään vaaleja levottomassa pääkaupungissa, jossa monet pelkäsivät Ranskan vallankumouksen aikaisen joukkovallan mallin mukaisen terrorin ajan puhkeamista. Örebro valittiin vaalipaikaksi osittain keskeisen sijaintinsa ja osittain siksi, että kruununperillisen vaalia koskevissa säännöissä määrättiin, ettei ulkomaisten lähettiläiden sallita olla alle kymmenen mailin säteellä äänestyspaikasta.

Paljon puhui Fredrik Kristianin eduksi, muun muassa kuningas ja hallitus tukivat hänen ehdokkuuttaan, mutta 11. elokuuta entinen Ruotsin Göteborgin varakonsuli *Jean Antoine Fournier* onnistui saamaan ulkoministeri Lars von Engeströmin suosion. Hän esitteli Bernadotten tarjouksen, joka sisälsi myös taloudellisia ja omaisuuteen liittyviä etuja. Kuningas, joka aluksi vastusti Bernadottea, muutti mielensä kuultuaan asiaa tarkemmin.

Salainen komitea käsitteli asiaa ja hallitus suositteli 17. elokuuta Bernadotten nimittämistä kruununperijäksi. Seuraavana päivänä, 18. elokuuta, ehdotuksen hyväksyivät ensin kolme säätyä ja sitten myös aatelisto. Vaalilakia ja kruununperimysjärjestystä muutettiin 25. elokuuta. Kruununprinssinä Bernadotte otti ruotsalaisemmalta kuulostavan nimen Karl Johan.

## Majoitus, tilat jne.
Kuningas ja kuningatar asuivat Örebron linnassa. Nikolain kirkkoa käytettiin valtiosalina. Aatelisto käytti vanhaa Kronorenin tislaamoa kokouspaikkana. Papisto käytti niin kutsuttua *Bromsiska Husetia*, porvaristo kokoontui vanhassa raatihuoneessa ja talonpojat vanhassa koulussa. Myös Manillan kiinteistö oli talonpoikien käytössä.

## Lähteitä
Catherine McClements

**Catherine McClements** (s. 30. marraskuuta 1965) on australialainen teatteri-, elokuva- ja televisionäyttelijä ja televisiojuontaja.

## Filmografia
### Elokuvat

### Televisio

## Lähteet
*
College of the Marshall Islands

**College of the Marshall Islands** (lyh. CMI) on Marshallinsaarilla sijaitseva korkeakouluopintoja tarjoava community college. Se sai alkunsa vuonna 1989, kun Community College of Micronesia -koulu myönsi marshallinsaarelaiselle collegelle oman perustamiskirjan. Koulun motto on marshallinkielinen sananlasku "Jitdam̗ Kapeel ()" Marshallinsaarten parlamentin vuonna 1992 säätämän lain nojalla college sai nykyisen nimensä ja sen rahoitusta varten perustettiin erillinen rahaston.

CMI:n yhteydessä toimii amerikkalaisen EducationUSA-verkoston toimipiste, joka avustaa opiskelijoita hakeutumaan yhdysvaltalaisiin korkeakouluihin.

CMI kuuluu Western Association of Schools and Colleges -verkostoon. Koulu kerää lukukausimaksuja sen mukaan opiskeleeko henkilö täyspäiväisesti (1750 dollaria vuodessa) vai osa-aikaisesti (130–150 dollaria per opintopiste). CMI:n yhteydessä toimii asuntola. Opiskelijoita on 1159. Lokakuussa 2024 koulun rehtorina on toiminut David Newnham.

## Lähteet
Kuk (Papua-Uusi-Guinea)

**Kuk** on varhaiseen maanviljelyyn liittyvä arkeologinen kohde Papua-Uudessa-Guineassa. Se koostuu 116 hehtaarin suoalueesta Uuden-Guinean länsiosassa Western Highlandsin maakunnassa 1 500 metriä merenpinnan yläpuolella lähellä Mount Hagenia, maakunnan pääkaupunkia. Paikka on osa ylämaan harjannetta, joka kulkee yli 2500 kilometrin matkan Uuden-Guinean saaren poikki lännestä itään.

1930-luvun alkuun asti, jolloin eurooppalaiset tutkivat aluetta ensimmäisen kerran tarkemmin, he pitivät sitä yhtenä asumattomista vuorijonoista. Sen havaittiin sen sijaan olevan monimutkainen laaksojen ja altaiden alue, jossa asui suuria ihmis- ja sikapopulaatioita. Tätä tuki bataatin intensiivinen viljely rinteillä soisten laaksojen pohjien yläpuolella.

Toisen maailmansodan päättyessä alueesta kehitettiin kahvi- ja teeplantaaseja. Soiden laajamittainen kuivatuksen yhteydessä löydettiin kivikirveitä, suossa säilyneitä puisia kaivukeppejä ja lapioita, jotka todistivat soiden aiemmasta viljelykäytöstä. Australian kansallisen yliopiston pienen tutkimusryhmän vuonna 1966 tekemät tutkimukset teeplantaasilla Wahgi-laakson yläjuoksulla määrittivät esihistoriallisen ojan pohjasta kerätylle puukepille yli 2000 vuoden iän.

Arkeologiset kaivaukset ovat paljastaneet maiseman syntyneen kosteikkojen kunnostustyöstä, joka on jatkunut lähes yhtämittaisesti 7&nbsp;000 ja mahdollisesti 10&nbsp;000 vuoden ajan. Alue sisältää hyvin säilyneitä arkeologisia jäänteitä, jotka osoittavat teknologisen harppauksen, joka muutti kasvinviljelyn maataloudeksi noin 6 500 vuotta sitten. Se on erinomainen esimerkki maatalouskäytäntöjen muutoksesta ajan myötä, viljelykasoista kosteikkojen kuivattamiseen kaivamalla ojia puisilla työkaluilla. Kuk on yksi harvoista paikoista maailmassa, joissa arkeologiset todisteet viittaavat itsenäiseen maatalouden kehitykseen ja muutoksiin niin pitkän ajanjakson aikana.

## Lähteet
Maggie May

**Maggie May** on Rod Stewartin laulama ja yhdessä Martin Quittentonin kanssa tekemä folkrock-kappale vuodelta 1971. Se julkaistiin Stewartin kolmannellla sooloalbumilla *[[Every Picture Tells a Story]]* (1971) ja singlenä.

Kappale syntyi vuonna 1971, kun Stewart jammaili kitaristi-lauluntekijä Martin Quittentonin kanssa. Quittenton soitti Stewartille säveltämiään sointukulkuja, ja Stewart alkoi hyräillä ja laulaa musiikin päälle, kuten hänellä on ollut tapana tehdä lauluja. Aluksi Stewart hyräili liverpoolilaista kansanlaulua ”Maggie Mae”, joka kertoo prostituoidusta.

Kun laulu oli riittävän valmis, se nauhoitettiin ensin instrumentaaliversiona lontoolaisessa studiossa. Sen jälkeen Stewart kirjoitti täyden sanoituksen. Laulu kertoo minämuotoisesti poikuuden menettämisestä vanhemmalle naiselle ja pojan ajatuksista tapahtuman jälkeen. Stewartin mukaan tarina perustuu 16-vuotiaan Stewartin omaan kokemukseen vanhemman naisen kanssa englantilaisella jazzfestivaalilla kesällä 1961.

Valmiilla kappaleella soittavat kitaristit Ron Wood ja Martin Quittenton, sähköurkuri Ian McLagan, mandoliininsoittaja Ray Jackson ja rumpali Micky Waller. Jacksonin mandoliini oli albumilla tuomassa gaelilaista tunnelmaa.

”Maggie Mayn” ei ollut aluksi tarkoitus olla albumilla, koska se oli Stewartin mielestä liian pitkä ja epätavallinen, eikä siinä ollut kertosäettä. Kappale lisättiin kuitenkin albumiin viimeisenä lauluna, koska albumille oli jäänyt tilaa.

”Maggie May” julkaistiin ”Reason to Believe” -singlen B-puolena elokuussa 1971. Kun radion tiskijukat alkoivat soittaa myös singlen B-puolta radiossa, ”Maggie May” nousi Billboardin singlelistan ykkössijalle viiden viikon ajaksi.

*[[Rolling Stone]]* -lehti sijoitti vuonna 2004 ”Maggie Mayn” sijalle 130 kaikkien aikojen parhaiden laulujen luettelossaan.

## Lähteet
Duvalin piirikunta (Texas)

**Duvalin piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 9&nbsp;831 vuonna 2020. Piirikunnan hallintokeskus on San Diegon kaupunki. Piirikunta on perustettu vuonna 1876, ja se on nimetty Texasin vallankumouksessa taistelleen sotilaan Burr H. Duvalin mukaan.

## Väestö
Vuoden 2020 väestönlaskennassa Duvalin piirikunnan asukasluku oli 9&nbsp;831. Asukkaista valkoisia oli 50,8&nbsp;%, mustia 1,6&nbsp;%, alkuperäisasukkaita 0,5&nbsp;% ja aasialaisia 0,5&nbsp;%. Asukkaista 12,5&nbsp;% kuului johonkin muuhun rotuun ja 34,1&nbsp;% kuului kahteen tai useampaan rotuun. 80,1&nbsp;% oli hispaanoja tai latinoita mistä tahansa rodusta. 52,7&nbsp;% asukkaista puhui kotonaan jotain muuta kieltä kuin englantia ja 1,2&nbsp;% oli syntynyt ulkomailla.

## Lähteet

## Aiheesta muualla
Energia Papua-Uudessa-Guineassa

**Energia Papua-Uudessa-Guineassa** käsittelee  energiantuotantoa, energiankulutusta ja jakelua Papua-Uudessa-Guineassa. 

## Energiantuotanto

Merkittäviä maakaasu- ja raakaöljyesiintymiä löydettiin 1980-luvun lopulla; öljyn ja kaasun tuotanto alkoi Kutubu-järven ja Tarin lähellä vuonna 1992. Laajamittainen nesteytetyn maakaasun tuotantoprojekti aloitettiin päävuoriston lounaisrinteillä vuonna 2009. Vesivoimaloissa tuotetaan sähköä Port Moresbylle, Ylämaan alueelle, Laelle ja Madangille pohjoisrannikolla.

Papua-Uuden-Guineassa kulutetun energian suurimmat lähteet vuonna 2002 olivat:
* öljy: 39&nbsp;%
* biopolttoaineet ja jätteenpoltto: 36&nbsp;%
* maakaasu: 17&nbsp;%

Papua-Uuden-Guinean sähköntuotanto jakautui vuonna 2022 eri lähteiden kesken seuraavasti:
* fossiiliset polttoaineet: 76&nbsp;% kokonaiskapasiteetista 
* vesivoima: 21&nbsp;% 
* geoterminen energia: 2&nbsp;%
* biomassan ja jätteiden poltto: 0.3&nbsp;%
* aurinkovoima 0.1&nbsp;%

## Energiankulutus
Energiankulutus asukasta kohti vuonna 2022 oli 8,8 miljoonaa BTU:ta, maailmassa 153:nneksi suurinta. Energiankulutus on kasvanut noin 3,5% vuodessa vuodesta 2010.

Papua-Uusi-Guinea on yksi maailman vähiten sähköistyneitä maita. Vuonna 2022 kotitalouksista oli 19% sähköverkon piirissä. Kaupungeissa osuus oli 65%, maaseudulla 14%. Tavoitteena on ollut nostaa osuus 70 prosenttiin vuoteen 2030 mennessä.

## Lähteet
Paula Gross

**Paula Gross** (s. 1996) on sveitsiläinen suunnistaja.  

Kuopion MM-kilpailuissa vuonna 2025 hän oli mukana Sveitsin kolmanneksi tulleessa viestijoukkueessa.  

## Lähteet
Kolonia (Mikronesian liittovaltio)

**Kolonia** on Mikronesian federaatioon kuuluvan Pohnpein osavaltiossa sijaitseva kaupunki ja osavaltion pääkaupunki.

Vuonna 2010 kaupungin väkiluku oli 6074. Kaupungissa on muutamia nähtävyyksiä kuten espanjalaisten siirtomaaisäntien rakentama muuri, saksalainen hautausmaa ja japanilainen temppeli.

Yhdysvaltain Mikronesian-suurlähetystö sijaitsee Koloniassa.

## Lähteet
The Ashes 2017–2018

**Vuosien 2017–2018 [[The Ashes|Ashes]]-sarja** pelattiin marras- ja joulukuussa 2017 sekä tammikuussa 2022 Australiassa. Englannin ja Australian välisistä viidestä test-ottelusta Australia voitti neljä, ja yksi päättyi tasapeliin.

## Ottelut

## Tilastoja

## Lähteet

## Aiheesta muualla
* Vuosien 2017–2018 Ashes-sarja ESPNcricinfo-sivustolla
Frion piirikunta

**Frion piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 18&nbsp;385 vuonna 2020. Piirikunnan hallintokeskus on Pearsallin kaupunki. Piirikunta on perustettu vuonna 1858, ja se on nimetty Friojoen mukaan.

## Väestö
Vuoden 2020 väestönlaskennassa Frion piirikunnan asukasluku oli 18&nbsp;385. Asukkaista valkoisia oli 46,3&nbsp;%, mustia 3,9&nbsp;%, aasialaisia 1,1&nbsp;% ja alkuperäisasukkaita 0,7&nbsp;%. Asukkaista 27,3&nbsp;% kuului johonkin muuhun rotuun ja 20,6&nbsp;% kuului kahteen tai useampaan rotuun. 77,1&nbsp;% oli hispaanoja tai latinoita mistä tahansa rodusta. 52,2&nbsp;% asukkaista puhui kotonaan jotain muuta kieltä kuin englantia ja 18,6&nbsp;% oli syntynyt ulkomailla.

## Lähteet

## Aiheesta muualla
Tofol

**Tofol** on Mikronesian liittovaltioon kuuluvan Kosraen osavaltion pääkaupunki. Vuonna 2010 kaupungin asukasluku oli 2160.

Kosraen lukio sijaitsee kaupungissa.

## Lähteet
Operaatio Hardtack II

**Operaatio Hardtack II** oli suoraa jatkoa Yhdysvaltain suorittamalle, aiemmalle ydinkoesarjalle: joka oli Operaatio Hardtack I. Vuonna 1958 suoritettiin kaikkiaan 37 ydinkokeen mittainen projekti, joka toteutettiin Nevadan koealueella (*NTS; Nevada Test Site*).  Suunnittelutoimistoina olivat toimineet sekä LLNL että LANL.

Ydinkoesarjan räjäytyksiä tehtiin niin maan alla, kuin räjäytystorneista sekä ilmapalloista. Suurin koe oli 22 kilotonnin suuruinen *Blanca*. Karkealta arviolta noin 1&nbsp;000 DoD-viraston henkilöä osallistui tähän koesarjaan. Yhteismäärä räjäytteissä oli kuitenkin vain noin 46 kT, josta 18,5 kT maanpinnan yläpuolella räjäytettyinä. Ajallisesti tätä koesarjaa edelsi Operaatio Argus. Seuraaja oli Operaatio Nougat vuodesta 1961 vuoteen 1962, jota ennen oli kolmen vuoden mittainen moratorio eli ydinkoekielto Yhdysvaltain ja Neuvostoliiton välillä.

## Lähteet
*https://www.nuclearweaponarchive.org/Usa/Tests/
*https://ahf.nuclearmuseum.org/ahf/location/nevada-test-site/
*https://www.osti.gov/servlets/purl/1887122
*https://www.govinfo.gov/app/details/GOVPUB-D15-PURL-gpo222774
*https://www.sonicbomb.com/hardtack2.html
*https://www.dtra.mil/Portals/125/Documents/NTPR/newDocs/17-HARDTACK%20II%20%20-%202021.pdf (pdf-tiedosto)

### Viitteet
Poluwatin kieli

**Poluwat** on chuukilainen kieli, jota puhutaan pääsääntöisesti Mikronesian federaatioon kuuluvalla Poluwatin atollilla. Vuonna 2010 kielellä laskettiin olevan 1364 puhujaa. Kieli jaetaan kolmeen päämurteeseen ja sen katsotaan olevan uhanalainen.

Kielellä ei ole kirjallista standardia. Raamattua, tai sen osia, ei ole käännetty poluwatiksi.

## Fonologia

### Konsonantit

Lähde:

### Vokaalit

Lähde:

## Kielioppi ja sanasto
Poluwatin lukusanat vaihtelevat sen mukaan, lasketaanko esim. pyöreitä vai pitkulaisia esineitä. Perusluvut 1–10 poluwatiksi ovat seuraavat:

## Lähteet
Esai Morales

**Esai Manuel Morales Jr.** (s. 1. lokakuuta 1962) on yhdysvaltalainen näyttelijä. Hänet tunnetaan rooleistaan elokuvissa *[[Bad Boys (vuoden 1983 elokuva)|Bad Boys]]* (Sean Pennin rinnalla) ja *[[La Bamba (elokuva)|La Bamba]]* (Lou Diamond Phillipsin kanssa). Televisiossa Morales on esiintynyt muun muassa PBS:n draamasarjassa *American Family* (2002), Showtime-kanavan sarjassa *Resurrection Blvd.* (2000-2002), luutnantti *Tony Rodriguezin* roolissa NYPD Blue -sarjassa (2001-2003), *Joseph Adamana* scifi-sarjassa *[[Caprica]]* (2009-2010), *Camino del Riona* Netflixin rikossarjassa *[[Ozark (televisiosarja)|Ozark]]* (2017) ja DC Comicsin superroistona *Slade Wilson / Deathstroke* sarjassa *[[Titans (vuoden 2018 televisiosarja)|Titans]]* (2019).

Morales esitti pääpahis *Gabrielia* vuoden 2023 toimintaelokuvassa **, vastanäyttelijänään Tom Cruise. Hän palasi rooliin jatko-osassa *v* vuonna 2025.

## Varhainen elämä
Esai Morales on puertoricolaistaustainen ja syntynyt Brooklynissa, New Yorkissa. Hänen isänsä, Esai Morales Sr., oli hitsaaja ja hänen äitinsä Iris Margarita (os. Declet), oli ammattiliittoaktivisti, joka työskenteli Kansainvälisen naisten vaatetyöläisten liiton parissa. Moralse aloitti näyttelijänuransa opiskelemalla Manhattanin School of Performing Arts -taidekoulussa.

## Aktivismi
Morales on kutsunut itseään "*actorvistiksi*", yhdistäen näyttelijäntyönsä aktivismiin. Hän on yksi National Hispanic Foundation for the Arts -säätiön perustajista ja sai inspiraatiota yhteiskunnalliseen toimintaan äidiltään, joka oli Kansainvälisen naisten vaatetyöliiton järjestäjä.

Hän on myös kiinnostunut ympäristöasioista ja oli E.C.O. (Earth Communications Office) -järjestön perustajajäsen.

28. helmikuuta 2007 Morales esiintyi UCLA:n Freud Playhousessa hyväntekeväisyyslukudraamassa *The Gift of Peace*, jossa hän esitti toiveikasta siirtolaisperheen jäsentä. Esitys oli osa varainkeruuta ja kannanottoa Yhdysvaltain edustajainhuoneen päätöslauselman 808 puolesta, joka tavoitteli uuden *Rauhan ministeriön* perustamista Yhdysvaltain hallintoon. Ministeriön rahoitus olisi tullut kahden prosentin siirrolla Pentagonin vuotuisesta budjetista.

## Yksityiselämä
Morales on kasvissyöjä. Hänellä on vuonna 2010 syntynyt tytär.

## Filmografia

### Elokuvat

### TV

## Lähteet